Jannes Have er navnet på det ny haveprogram på TV2/Nord Salto, som har premiere mandag aften klokken 20.30. Programmets omdrejningspunkt er Janne Tornvig Baks have i Hjallerup og i første program bliver frøene til den kommende sæson - helt bogstaveligt - sået. Herfra følger de 12 programmer årets gang i haven og nordjyderne kan blandt andet se frem til at følge med i tilblivelsen af et springvand midt på Janne Tornvig Baks græsplæne. Ovenfor kan man se da Janne Tornvig Bak var på besøg i Nordjylland LIVE for at fortælle om både programmet og om sin have. Jannes Have er en serie på 12 programmer som sendes på TV2/Nord Salto hver mandag klokken 20.30.

Referat:
Mandag aften har vi premiere på et nyt haveprogram på TV2/Nord Salto.